title: Rozhodnutie Európskej centrálnej banky z 22. apríla 2004, ktorým sa mení a dopĺňa rozhodnutie ECB/2001/15 zo 6. decembra 2001 o vydaní eurobankoviek (ECB/2004/9)

text:
               9.6.2004

               SK

               Úradný vestník Európskej únie

               L 205/17

      ROZHODNUTIE EURÓPSKEJ CENTRÁLNEJ BANKY

   z 22. apríla 2004,
   ktorým sa mení a dopĺňa rozhodnutie ECB/2001/15 zo 6. decembra 2001 o vydaní eurobankoviek
   (ECB/2004/9)
   (2004/506/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o založení Európskeho spoločenstva, najmä na jej článok 106 ods. 1, a na štatút Európskeho systému centrálnych bánk a Európskej centrálnej banky, najmä na jeho článok 16,
   so zreteľom na rozhodnutie ECB/2001/15 zo 6. decembra 2001 o vydaní eurobankoviek (1),
   keďže:

               (1)

               Vzhľadom na pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky do Európskej únie a vzhľadom na skutočnosť, že ich národné centrálne banky sa k 1. máju 2004 stanú súčasťou Európskeho systému centrálnych bánk (ESCB), rozhodnutie ECB/2004/5 z 22. apríla 2004 o percentuálnych podieloch národných centrálnych bánk v kľúči na upisovanie základného imania Európskej centrálnej banky (2) ustanovuje s účinnosťou od 1. mája 2004 nové vážené podiely pridelené národným centrálnym bankám (NCB) v kľúči na upisovanie základného imania Európskej centrálnej banky (ECB).

               (2)

               V článku 1 písm. d) rozhodnutia ECB/2001/15 sa vymedzuje „kľúč na prideľovanie bankoviek“ odkazom na prílohu k rozhodnutiu ECB/2001/15, v ktorej sa stanovuje kľúč uplatňovaný k 1. januáru 2004. Rozhodnutie ECB/2001/15 sa má podľa toho zmeniť a doplniť, aby sa upravil kľúč na prideľovanie bankoviek uplatňovaný od 1. mája 2004,

         ROZHODLA TAKTO:
   Článok 1
   Zmeny a doplnenia rozhodnutia ECB/2001/15
   Rozhodnutie ECB/2001/15 sa mení a dopĺňa takto:

               1.

               V článku 1 písm. d) sa posledná veta nahrádza vetou, ktorá znie:
               „V prílohe k tomuto rozhodnutiu sa stanovuje kľúč na prideľovanie bankoviek uplatňovaný od 1. mája 2004.“

               2.

               Príloha k rozhodnutiu ECB/2001/15 sa nahrádza textom uvedeným v prílohe k tomuto rozhodnutiu.

         Článok 2
   Záverečné ustanovenie
   Toto rozhodnutie nadobúda účinnosť 1. mája 2004.

      Vo Frankfurte nad Mohanom 22. apríla 2004

            Prezident ECB

         Jean-Claude TRICHET

      (1)  Ú. v. ES L 337, 20.12.2001, s. 52. Rozhodnutie zmenené a doplnené rozhodnutím ECB/2003/23 (Ú. v. EÚ L 9, 15.1.2004, s. 40).

      (2)  Pozri stranu 5 tohto úradného vestníka.


title: 2008/531/ES: Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskeho úradu pre bezpečnosť potravín za rozpočtový rok 2005

text:
               15.7.2008

               SK

               Úradný vestník Európskej únie

               L 187/163

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie rozpočtu Európskeho úradu pre bezpečnosť potravín za rozpočtový rok 2005
   (2008/531/ES)
   EURÓPSKY PARLAMENT,
   so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2005 (1),
   so zreteľom na správu Dvora audítorov o overení konečnej ročnej účtovnej závierky Európskeho úradu pre bezpečnosť potravín za rozpočtový rok 2005 spolu s odpoveďami úradu (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (4), a najmä jeho článok 44,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0112/2007),

               1.

               udeľuje riaditeľovi Európskeho úradu pre bezpečnosť potravín absolutórium za plnenie rozpočtu úradu za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 266, 31.10.2006, s. 22.

      (2)  Ú. v. EÚ C 312, 19.12.2006, s. 42.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. ES L 31, 1.2.2002, s. 1. Nariadenie naposledy zmenené a doplnené nariadením Komisie (ES) č. 575/2006 (Ú. v. EÚ L 100, 8.4.2006, s. 3).

      (5)  Ú. v. ES L 357, 31.12.2002, s. 72.
    ---documentbreak---

               15.7.2008

               SK

               Úradný vestník Európskej únie

               L 187/164

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho úradu pre bezpečnosť potravín za rozpočtový rok 2005
   EURÓPSKY PARLAMENT,
   so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2005 (1),
   so zreteľom na správu Dvora audítorov o overení konečnej ročnej účtovnej závierky Európskeho úradu pre bezpečnosť potravín za rozpočtový rok 2005 spolu s odpoveďami úradu (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (4), a najmä jeho článok 44,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5) a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0112/2007),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok, ktorý sa skončil 31. decembra 2005, poskytuje spoľahlivé informácie a že príslušné transakcie boli s výnimkou výhrady zákonné a správne,

               B.

               keďže Európsky parlament udelil riaditeľovi 27. apríla 2006 absolutórium za plnenie rozpočtu úradu za rozpočtový rok 2004 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vyjadril sklamanie nad tým, že Dvor audítorov opäť zistil nedostatky pri uplatňovaní pravidiel prijímania zamestnancov, a naliehavo žiadal úrad, aby transparentnejšie uplatňoval pravidlá výberových postupov,

                           —

                           vyjadril znepokojenie nad nezrovnalosťami, ktoré zistil Dvor audítorov pri postupoch verejného obstarávania,

         Všeobecné poznámky týkajúce sa väčšiny agentúr EÚ, ktorým sa udeľuje absolutórium samostatne

               1.

               domnieva sa, že stále rastúci počet agentúr Spoločenstva a činnosti niektorých z nich zrejme nezapadajú do všeobecného rámca politiky, že úlohy niektorých agentúr nie sú vždy odrazom skutočných potrieb EÚ ani očakávaní občanov a konštatuje, že vo všeobecnosti agentúry nemajú vždy dobrý imidž ani dobrý obraz v tlači;

               2.

               vyzýva preto Komisiu, aby definovala všeobecný rámec usmernení pre vytváranie nových agentúr Spoločenstva; aby pred vytvorením akejkoľvek novej agentúry predložila analýzu nákladov a prínosov a zároveň dbala na to, aby nedošlo k zdvojeniu činností medzi agentúrami alebo vzhľadom na úlohy iných európskych organizácií;

               3.

               vyzýva Dvor audítorov, aby predložil svoje stanovisko k analýze nákladov a prínosov predtým, ako Európsky parlament prijme rozhodnutie;

               4.

               vyzýva Komisiu, aby každých päť rokov predkladala štúdiu o pridanej hodnote, ktorú prináša každá existujúca agentúra; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť takejto agentúry alebo ju zrušili;

               5.

               vzhľadom na rastúci počet regulačných agentúr považuje za poľutovaniahodné, že rokovania o návrhu medziinštitucionálnej dohody o prevádzkovom rámci pre tieto európske regulačné agentúry sa ešte neskončili a vyzýva príslušné oddelenia Komisie, aby v spolupráci s Dvorom audítorov podnikli všetky kroky potrebné na rýchle dosiahnutie dohody;

               6.

               konštatuje, že zo zodpovednosti Komisie v oblasti rozpočtu vyplýva nevyhnutnosť tesnejšej spätosti agentúr s Komisiou; vyzýva Komisiu a Radu, aby prijali všetky potrebné kroky, na základe ktorých sa Komisii do 31. decembra 2007 prizná blokujúca menšina v dozorných orgánoch regulačných agentúr, pričom pri zriaďovaní nových agentúr sa s týmto nástrojom bude od začiatku počítať;

               7.

               vyzýva Dvor audítorov, aby do svojej výročnej správy doplnil novú kapitolu venovanú všetkým agentúram, ktorým sa udeľuje absolutórium v rámci účtov Komisie, s cieľom poskytnúť oveľa jasnejší obraz o tom, ako agentúry využívajú finančné prostriedky EÚ;

               8.

               pripomína zásadu, podľa ktorej všetky agentúry Spoločenstva bez ohľadu na to, či dostávajú dotácie, podliehajú udeleniu absolutória Európskym parlamentom, a to aj v prípadoch, keď je podľa ich zakladajúceho textu do tohto procesu zapojený iný orgán, ktorý udeľuje absolutórium;

               9.

               vyzýva Dvor audítorov, aby vykonal audity výkonnosti všetkých agentúr a podal o nich správu príslušným výborom Európskeho parlamentu vrátane Výboru pre kontrolu rozpočtu;

               10.

               poznamenáva, že počet agentúr neustále rastie a že v súlade s politickou zodpovednosťou Komisie za fungovanie agentúr, ktorá v značnej miere presahuje obyčajnú logistickú podporu, je stále viac potrebné, aby generálne riaditeľstvá Komisie poverené zriaďovaním a kontrolou agentúr vytvorili spoločný postup pre všetky agentúry; domnieva sa, že vytvorenie podobnej štruktúry, akú agentúry vytvorili na koordináciu s príslušnými generálnymi riaditeľstvami by bolo pragmatickým krokom k zjednoteniu postupu Komisie vo všetkých otázkach týkajúcich sa agentúr;

               11.

               vyzýva Komisiu, aby zlepšila administratívnu a technickú podporu agentúr, pričom zohľadní rastúcu komplexnosť administratívnych pravidiel Spoločenstva a technických problémov;

               12.

               konštatuje, že v žiadnej agentúre Spoločenstva neexistuje disciplinárny orgán a vyzýva oddelenia Komisie, aby podnikli potrebné opatrenia na rýchle zavedenie takéhoto mechanizmu;

               13.

               víta podstatné zlepšenie koordinácie medzi agentúrami EÚ, ktoré im umožňuje riešiť opakujúce sa problémy a zefektívňuje ich spoluprácu s Komisiou a Európskym parlamentom;

               14.

               domnieva sa, že vytvorenie spoločného podporného oddelenia viacerými agentúrami s cieľom zosúladiť informačné systémy finančného riadenia so systémami Komisie je opatrením, v ktorom treba pokračovať a ktoré treba rozšíriť;

               15.

               vyzýva agentúry, aby zlepšili spoluprácu a porovnávanie so subjektmi v príslušných sektoroch; podporuje Komisiu, aby prijala opatrenia, ktoré uzná za vhodné, na pomoc agentúram pri vylepšovaní ich imidžu a zvyšovaní prehľadnosti ich činností;

               16.

               žiada Komisiu, aby predložila návrh na zjednotenie spôsobu podávania výročných správ agentúrami a aby stanovila ukazovatele výkonnosti, ktoré by umožňovali porovnať efektívnosť práce jednotlivých agentúr;

               17.

               vyzýva agentúry, aby na začiatku každého roka oznámili ukazovatele výkonnosti, podľa ktorých by sa dala hodnotiť ich činnosť;

               18.

               vyzýva všetky agentúry, aby viac využívali ciele SMART, čo by malo viesť k reálnejšiemu plánovaniu a plneniu cieľov;

               19.

               súhlasí s Dvorom audítorov, že Komisia tiež nesie zodpovednosť za (finančné) hospodárenie agentúr; nalieha preto na Komisiu, aby monitorovala a v prípade potreby usmernila a pomáhala manažmentu rôznych agentúr, najmä pokiaľ ide o správne uplatňovanie postupov verejného obstarávania, transparentnosť postupov prijímania zamestnancov, riadne finančné hospodárenie (nedostatočné využívanie prostriedkov a prekročenie rozpočtu) a predovšetkým správne uplatňovanie pravidiel týkajúcich sa rámca vnútornej kontroly;

               20.

               domnieva sa, že program práce agentúr by mal vyjadrovať ich príspevok z funkčného a merateľného hľadiska a mali by sa plne zohľadňovať normy vnútornej kontroly Komisie;

         Osobitné poznámky

               21.

               berie na vedomie, že rozpočtový rok 2005 sa vyznačoval výrazne nízkym plnením rozpočtu: využilo sa len 80 % viazaných a výdavkových rozpočtových prostriedkov; domnieva sa, že úrad by mal vyvinúť značné úsilie o zlepšenie čerpania rozpočtových prostriedkov, ktoré sú mu pridelené na dosiahnutie jeho cieľov;

               22.

               vyjadruje veľké sklamanie z toho, že úrad nedodržal zmeny, ktoré spravil v pláne pracovných miest, a že obnovil platové triedy pôvodne stanovené v návrhu rozpočtu v súvislosti s 19 pracovnými miestami bez toho, aby o tom informoval Európsky parlament;

               23.

               poznamenáva, že hoci sa to ustanovuje v rozpočtových pravidlách úradu, nebolo zavedené riadenie podľa činností v súlade s postupom použitým vo všeobecnom rozpočte, ktorého cieľom je zlepšiť monitorovanie výkonnosti;

               24.

               vyslovuje poľutovanie nad tým, že úrad neuskutočnil analýzu rizika ani formálne nestanovil systémy a postupy vnútornej kontroly, ktorými sa riadi, a vyzýva úrad, aby to čo najskôr napravil;

               25.

               poznamenáva, že úrad pri výbere zamestnancov odmietol uchádzačov na základe iných kritérií, ako boli stanovené v oznámeniach o voľných pracovných miestach, a okrem toho nedodržal ustanovenia právnych predpisov týkajúce sa platových tried členov výberových komisií vo vzťahu k pracovným miestam, ktoré sa majú obsadiť; trvá na tom, že sa musia prísne uplatňovať príslušné kritériá a účinná kontrola, pokiaľ ide o to, či dokumenty predložené uchádzačmi ako prílohy k ich žiadostiam naozaj sú skutočným dôkazom;

               26.

               poznamenáva, že úrad mal problémy prijať v Parme vysokokvalifikovaných vedeckých pracovníkov;

               27.

               vyslovuje poľutovanie nad tým, že pri kontrolách zadávania zákaziek a uzatvárania zmlúv sa zistil závažný počet nezrovnalostí; vyzýva úrad, aby urýchlene sprísnil svoj systém vnútornej kontroly;

               28.

               berie a vedomie, že budovy, ktoré boli pre určené ako stále sídlo úradu, ešte stále nie sú k dispozícii a úrad si preto musel prenajať a zariadiť dočasné priestory (náklady v roku 2005: približne 3 500 000 EUR); vyzýva úrad, aby spolu s Komisiou vyjasnili túto situáciu s vnútroštátnymi orgánmi, najmä v súvislosti s možnou finančnou náhradou.

      (1)  Ú. v. EÚ C 266, 31.10.2006, s. 22.

      (2)  Ú. v. EÚ C 312, 19.12.2006, s. 42.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. ES L 31, 1.2.2002, s. 1. Nariadenie naposledy zmenené a doplnené nariadením Komisie (ES) č. 575/2006 (Ú. v. EÚ L 100, 8.4.2006, s. 3).

      (5)  Ú. v. ES L 357, 31.12.2002, s. 72.

      (6)  Ú. v. EÚ L 340, 6.12.2006, s. 134.


title: 2012/428/EÚ: Rozhodnutie Rady z  23. júla 2012 o podpise Dohody medzi Európskou úniou a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o zjednodušení postupu pri vydávaní víz, v mene Európskej únie

text:
               26.7.2012

               SK

               Úradný vestník Európskej únie

               L 199/1

         ROZHODNUTIE RADY
   z 23. júla 2012
   o podpise Dohody medzi Európskou úniou a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o zjednodušení postupu pri vydávaní víz, v mene Európskej únie
   (2012/428/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Dohoda medzi Európskym spoločenstvom a Ukrajinou o zjednodušení postupu pri vydávaní víz (1) nadobudla platnosť 1. januára 2008.

               (2)

               Rada 11. apríla 2011 poverila Komisiu, aby začala rokovania s Ukrajinou o zmenách a doplneniach k Dohode medzi Európskym spoločenstvom a Ukrajinou o zjednodušení postupu pri vydávaní víz. Rokovania boli úspešne ukončené parafovaním Dohody medzi Európskou úniou a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o zjednodušení postupu pri vydávaní víz (ďalej len „dohoda“) vo februári 2012.

               (3)

               Dohoda by sa mala podpísať s výhradou jej uzavretia.

               (4)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (5)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (3); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (6)

               V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o zjednodušení postupu pri vydávaní víz, s výhradou uzavretia uvedenej dohody (4).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 23. júla 2012

            Za Radu

            predsedníčka

         C. ASHTON

      (1)  Ú. v. EÚ L 332, 18.12.2007, s. 68.

      (2)  Ú. v. ES L 131, 1.6.2000, s. 43.

      (3)  Ú. v. ES L 64, 7.3.2002, s. 20.

      (4)  Text dohody sa uverejní spolu s rozhodnutím o jej uzavretí.


title: 2006/210/ES: Rozhodnutie Komisie z  28. februára 2006  o vytvorení skupiny vysokokvalifikovaných národných expertov pre právnu úpravu

text:
               15.3.2006

               SK

               Úradný vestník Európskej únie

               L 76/3

      ROZHODNUTIE KOMISIE

   z 28. februára 2006
   o vytvorení skupiny vysokokvalifikovaných národných expertov pre právnu úpravu
   (2006/210/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Komisia prijala 16. marca 2005 oznámenie s názvom Lepšia právna úprava rastu a zamestnanosti v Európskej únii
                   (1), v ktorom je vyjadrený zámer vytvoriť počas roka 2005 skupinu vysokokvalifikovaných národných expertov pre právnu úpravu s cieľom uľahčiť tvorbu lepšej právnej úpravy tak na národnej úrovni, ako aj na úrovni EÚ.

               (2)

               Táto skupina poskytuje Komisii odporúčania v otázkach lepšej právnej úpravy; neposkytuje svoje stanoviská k iniciatívam alebo projektom týkajúcim sa tvorby osobitných legislatívnych návrhov.

               (3)

               Skupina sa skladá z vysokokvalifikovaných národných expertov, ktorých Komisia vymenovala na návrhy z členských štátov, a je otvorená pre pozorovateľov z pristupujúcich krajín.

               (4)

               Mala by sa preto vytvoriť skupina vysokokvalifikovaných národných expertov pre právnu úpravu, určiť jej mandát a konkrétne štruktúry,

         ROZHODLA TAKTO:
   Článok 1
   Komisia týmto zriaďuje skupinu expertov s názvom skupina vysokokvalifikovaných národných expertov pre právnu úpravu (ďalej len „skupina“).
   Článok 2
   Úloha
   Komisia môže so skupinou rokovať o všetkých otázkach týkajúcich sa politiky lepšej právnej úpravy a tvorby príslušných opatrení na národnej úrovni, ako aj na úrovni EÚ.
   Úlohou skupiny je:

               —

               byť vhodným rozhraním medzi Komisiou a hlavnými vládnymi orgánmi s cieľom pomôcť Komisii pri zlepšovaní regulačného prostredia pre podniky, priemysel, spotrebiteľov, sociálnych partnerov a občanov vo všeobecnosti,

               —

               prispieť k šíreniu najlepších postupov týkajúcich sa lepšej právnej úpravy v EÚ, vytvorených tak na úrovni EÚ, ako aj na národnej úrovni,

               —

               posilniť spoluprácu medzi Komisiou a členskými štátmi s cieľom implementácie lepšej právnej úpravy na národnej úrovni; predovšetkým spoločne skúmať, ako členské štáty transponujú a implementujú právne predpisy EÚ (t. j. zavedenie dodatočných požiadaviek alebo postupov počas transponovania právnych predpisov),

               —

               prispieť k tvorbe uceleného súboru spoločných ukazovateľov s cieľom monitorovať pokrok v súvislosti s kvalitou regulačného prostredia na úrovni EÚ, ako aj v samotných členských štátoch ako základ pre určovanie referenčných kritérií v rámci svojich národných lisabonských programov,

               —

               poskytovať Komisii odporúčania v súvislosti s otázkami lepšej právnej úpravy, a to najmä: zjednodušovanie, hodnotenie hospodárskych, sociálnych a environmentálnych vplyvov vrátane administratívnych nákladov, konzultácie a všetky druhy možných úprav.

         Článok 3
   Zloženie – menovanie
   1.   Komisia poveruje generálneho tajomníka, aby vymenoval členov skupiny na základe kandidátov, ktorých navrhli členské štáty.
   2.   Skupina sa skladá z jedného alebo vo výnimočných prípadoch (2) dvoch členov za členský štát. Generálny tajomník Komisie môže na návrh členského štátu vymenovať náhradných členov a automaticky vymeniť členov, ktorí nie sú prítomní alebo sa nemôžu zúčastniť zasadania.
   3.   Uplatňujú sa tieto ustanovenia:

               —

               členovia sú úradníkmi vo vedúcich funkciách s praxou v príslušnej oblasti a predstavitelia verejných orgánov,

               —

               členovia sú menovaní na jeden rok s obnoviteľným mandátom. Ostávajú vo funkcii, pokiaľ sa nenahradia alebo sa im neskončí mandát,

               —

               členovia, ktorí už efektívne neprispievajú k rokovaniam skupiny, ktorí sa vzdali mandátu alebo nerešpektujú podmienky stanovené v prvom alebo druhom bode tohto článku alebo článku 287 Zmluvy o založení Európskeho spoločenstva, sa môžu vymeniť na dobu ich zostávajúceho mandátu,

               —

               mená vymenovaných členov sa uverejnia na internetovej stránke Komisie.

         Článok 4
   Činnosť
   1.   Skupine predsedá Komisia.
   2.   Po dohode s Komisiou sa môžu zriadiť podskupiny, ktoré budú skúmať osobitné otázky v rámci mandátu stanoveného skupinou; po preskúmaní sa skupiny rozpustia.
   3.   V prípade, že to bude užitočné a (alebo) potrebné, môže predseda pozvať expertov s odbornými znalosťami problematiky zaradenej v programe a pozorovateľov, vrátane pristupujúcich krajín (3), aby sa zúčastnili stretnutí skupiny alebo podskupín.
   4.   Informácie získané na základe účasti na rokovaniach skupiny alebo podskupiny sa nesmú zverejniť v prípade, ak Komisia vyžaduje utajenosť.
   5.   Skupina a jej podskupiny sa stretávajú spravidla na jednom z miest, ktoré sú priestormi Komisie a jej oddelení, podľa ňou stanoveného postupu a harmonogramu. Komisia zabezpečuje činnosti sekretariátu.
   6.   Skupina prijíma pravidlá a postupy na základe bežných pravidiel a postupov prijatých Komisiou (4).
   7.   V súvislosti s úlohami sekretariátu Komisia poskytuje podporu skupine a všetkým podskupinám vytvoreným na základe článku 4 ods. 2 tohto rozhodnutia.
   8.   Komisia môže zverejniť na internete v pracovnom(-ých) jazyku(-och) skupiny akékoľvek zhrnutie, záver, čiastočný záver alebo pracovný dokument skupiny. Pracovné dokumenty sa uverejňujú v súlade s dostupnosťou rôznych jazykových verzií.
   Článok 5
   Náklady súvisiace so zasadaniami
   Komisia uhradí cestovné náklady a v prípade potreby náklady na stravu a ubytovanie členom, expertom a pozorovateľom v súvislosti s činnosťami skupiny v súlade s vnútornými ustanoveniami Komisie o náhrade pre externých expertov. Komisia nahradí náklady jednému členovi skupiny vysokokvalifikovaných národných expertov pre právnu úpravu za členský štát. Členovia nie sú platení za výkon svojich úloh.
   Náklady súvisiace so zasadaniami sa uhradia v rámci ročného rozpočtu, ktorý skupine pridelili príslušné útvary Komisie.
   Článok 6
   Nadobudnutie účinnosti
   Toto rozhodnutie nadobúda účinnosť dňom jeho prijatia Komisiou. Platí do 31. decembra 2009.

      V Bruseli 28. februára 2006

            Za Komisiu

            predseda

         José Manuel BARROSO

      (1)  KOM(2005) 97, konečné znenie, 16. marca 2005.

      (2)  Komisia môže vymenovať dvoch členov za členský štát v prípade, že na správnej úrovni príslušného členského štátu je delená právomoc.

      (3)  Experti z pristupujúcich krajín, ktorí podpísali prístupovú zmluvu v súlade s oznámením „Smerom k rozšírenej Únii – strategický dokument a správa Európskej komisie o pokroku smerom k pristúpeniu každej kandidátskej krajiny“ z 9. októbra 2002 [KOM(2002) 700, konečné znenie] a s článkom 7 rozhodnutia Komisie K(2005) 874 z 24. marca 2005 s cieľom posilniť postupnú integráciu pristupujúcich krajín do štruktúr Spoločenstva.

      (4)  Pozri prílohu III k dokumentu SEK(2005) 1004 prijatému Komisiou 27. júla 2005.


title: Rozhodnutie Rady 2013/144/SZBP z  21. marca 2013 , ktorým sa mení a dopĺňa rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte

text:
               22.3.2013

               SK

               Úradný vestník Európskej únie

               L 82/54

         ROZHODNUTIE RADY 2013/144/SZBP
   z 21. marca 2013,
   ktorým sa mení a dopĺňa rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 21. marca 2011 prijala rozhodnutie 2011/172/SZBP (1).

               (2)

               Na základe preskúmania rozhodnutia 2011/172/SZBP by sa reštriktívne opatrenia mali obnoviť na obdobie do 22. marca 2014.

               (3)

               Rozhodnutie 2011/172/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   V článku 5 rozhodnutia 2011/172/SZBP sa druhý odsek nahrádza takto:

      „Toto rozhodnutie sa uplatňuje do 22. marca 2014.“.

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 21. marca 2013

            Za Radu

            predseda

         P. HOGAN

      (1)  Ú. v. EÚ L 76, 22.3.2011, s. 63.


title: 2008/271/ES: Rozhodnutie Rady z  25. februára 2008 o uzavretí druhého dodatkového protokolu k Dohode o hospodárskom partnerstve, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na strane druhej na účely zohľadnenia pristúpenia Bulharskej republiky a Rumunska k Európskej únii

text:
               28.3.2008

               SK

               Úradný vestník Európskej únie

               L 86/27

      ROZHODNUTIE RADY

   z 25. februára 2008
   o uzavretí druhého dodatkového protokolu k Dohode o hospodárskom partnerstve, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na strane druhej na účely zohľadnenia pristúpenia Bulharskej republiky a Rumunska k Európskej únii
   (2008/271/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 57 ods. 2, článok 71, článok 80 ods. 2, článok 133 ods. 1 a 5 a článok 181 v spojení s jej článkom 300 ods. 2 prvým pododsekom a jej článkom 300 ods. 3 prvým pododsekom,
   so zreteľom na Akt o pristúpení z roku 2005, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Druhý dodatkový protokol k Dohode o hospodárskom partnerstve, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na strane druhej bol podpísaný v mene Európskeho spoločenstva a jeho členských štátov 21. februára 2007.

               (2)

               Druhý dodatkový protokol by sa mal schváliť,

         ROZHODLA TAKTO:
   Článok 1
   Druhý dodatkový protokol k Dohode o hospodárskom partnerstve, politickej koordinácii a spolupráci medzi Európskym spoločenstvom a jeho členskými štátmi na jednej strane a Spojenými štátmi mexickými na strane druhej na účely zohľadnenia pristúpenia Bulharskej republiky a Rumunska k Európskej únii sa týmto schvaľuje v mene Európskeho spoločenstva a jeho členských štátov.
   Text druhého dodatkového protokolu je pripojený k tomuto rozhodnutiu (1).
   Článok 2
   Predseda Rady predloží oznámenie stanovené v článku 5 druhého dodatkového protokolu.

      V Bruseli 25. februára 2008

            Za Radu

            predseda

         A. VIZJAK

      (1)  Ú. v. EÚ L 141, 2.6.2007, s. 69.


title: 2014/639/EÚ: Rozhodnutie Európskej rady z 30. augusta 2014 , ktorým sa vymenúva vysoký predstaviteľ Únie pre zahraničné veci a bezpečnostnú politiku

text:
               2.9.2014

               SK

               Úradný vestník Európskej únie

               L 262/6

         ROZHODNUTIE EURÓPSKEJ RADY
   z 30. augusta 2014,
   ktorým sa vymenúva vysoký predstaviteľ Únie pre zahraničné veci a bezpečnostnú politiku

      (2014/639/EÚ)

   EURÓPSKA RADA,
   so zreteľom na Zmluvu o Európskej únii, a najmä na jej článok 18 ods. 1,
   keďže:

               (1)

               Rozhodnutím Európskej rady 2009/950/EÚ prijatým po dohode s predsedom Komisie (1) zo 4. decembra 2009 sa vymenovala vysoká predstaviteľka Únie pre zahraničné veci a bezpečnostnú politiku do 31. októbra 2014.

               (2)

               V súlade s článkom 17 ods. 7 tretím pododsekom Zmluvy o Európskej únii predseda, vysoký predstaviteľ Únie pre zahraničné veci a bezpečnostnú politiku a ostatní členovia Komisie podliehajú ako celok schváleniu Európskeho parlamentu.

               (3)

               Vysoký predstaviteľ Únie pre zahraničné veci a bezpečnostnú politiku by sa mal vymenovať na obdobie od konca súčasného funkčného obdobia Komisie do 31. októbra 2019.

               (4)

               Zvolený predseda súhlasil s vymenovaním vysokého predstaviteľa Únie pre zahraničné veci a bezpečnostnú politiku,

         PRIJALA TOTO ROZHODNUTIE:
   Článok 1
   Týmto sa za vysokú predstaviteľku Únie pre zahraničné veci a bezpečnostnú politiku na obdobie od konca súčasného funkčného obdobia Komisie do 31. októbra 2019 vymenúva pani Federica MOGHERINI.
   Článok 2
   Toto rozhodnutie oznámi Federice MOGHERINI predseda Európskej rady.
   Nadobúda účinnosť dňom jeho oznámenia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 30. augusta 2014

            Za Európsku radu

            predseda

         H. VAN ROMPUY

      (1)  Ú. v. EÚ L 328, 15.12.2009, s. 69.


title: Rozhodnutie Rady (EÚ) 2015/1947 z 1. októbra 2015 o uzavretí Protokolu, ktorým sa mení Dohoda o založení Svetovej obchodnej organizácie uzavretá v Marrákeši, v mene Európskej únie

text:
               30.10.2015

               SK

               Úradný vestník Európskej únie

               L 284/1

         ROZHODNUTIE RADY (EÚ) 2015/1947
   z 1. októbra 2015
   o uzavretí Protokolu, ktorým sa mení Dohoda o založení Svetovej obchodnej organizácie uzavretá v Marrákeši, v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Svetová obchodná organizácia (ďalej len „WTO“) začala v novembri 2001 kolo obchodných rokovaní v Dauhe známe ako rozvojový program z Dauhy. Rokovania o uľahčení obchodu sa začali v júli 2004 na základe záväzku objasniť a zlepšiť viaceré články Všeobecnej dohody o clách a obchode 1994 (ďalej len „GATT z roku 1994“): článok V (Sloboda tranzitu), článok VIII (Poplatky a formality týkajúce sa dovozu a vývozu) a článok X (Publikovanie a správa obchodných predpisov) s cieľom ďalej urýchliť pohyb, prepustenie a colné vybavenie tovaru vrátane tovaru v tranzite. Okrem toho sa v mandáte odkazovalo na ustanovenia pre účinnú spoluprácu medzi colnými alebo akýmikoľvek inými príslušnými orgánmi v súvislosti s uľahčením obchodu a otázkami dodržiavania colných predpisov.

               (2)

               Rokovania viedla Komisia v konzultácii s osobitným výborom zriadeným podľa článku 207 ods. 3 zmluvy.

               (3)

               Na 9. ministerskej konferencii WTO, ktorá sa konala na Bali 3. – 6. decembra 2013, sa prijalo ministerské rozhodnutie o uľahčení obchodu, ktorým sa ukončili rokovania o Dohode o uľahčení obchodu s výhradou právnej revízie jej textu. Ministerským rozhodnutím sa tiež zriadil prípravný výbor pre uľahčenie obchodu a Generálna rada WTO bola poverená prijatím protokolu na účely vloženia dohody ako prílohy 1A k Dohode o založení Svetovej obchodnej organizácie uzavretej v Marrákeši a jeho otvorením na prijatie každým členom WTO v súlade so svojimi vnútornými postupmi.

               (4)

               Na svojom zasadnutí, ktoré sa konalo 27. novembra 2014, Generálna rada WTO prijala Protokol, ktorým sa mení Dohoda o založení Svetovej obchodnej organizácie uzavretá v Marrákeši (ďalej len „protokol“), a otvorila ho na prijatie členmi WTO.

               (5)

               Protokol zahŕňa Dohodu o uľahčení obchodu a záväzky rozvojových krajín, ktoré sú zahrnuté v prílohe k uvedenej dohode. Značný počet rozvojových krajín už oznámil svoje záväzky kategórie A podľa článku 15 ods. 1 Dohody o uľahčení obchodu. Výboru pre uľahčenie obchodu budú doručené oznámenia záväzkov kategórie A najmenej rozvinutých krajín podľa článku 15 ods. 2 Dohody o uľahčení obchodu a oznámenia záväzkov kategórií B a C rozvojových a najmenej rozvinutých krajín podľa článku 16 ods. 5 Dohody o uľahčení obchodu. Záväzky sa stanú neoddeliteľnou súčasťou Dohody o uľahčení obchodu.

               (6)

               Protokol by sa mal schváliť v mene Únie,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Protokol, ktorým sa mení Dohoda o založení Svetovej obchodnej organizácie v Marrákeši.
   Text protokolu je pripojený k tomuto rozhodnutiu.
   Článok 2
   Predseda Rady určí osobu(-y) splnomocnenú(-é) uložiť v mene Únie listinu o prijatí podľa odseku 4 protokolu (1).
   Článok 3
   Tento protokol sa nesmie vykladať tak, že sa ním udeľujú práva alebo ukladajú povinnosti, ktorých sa možno priamo dovolávať na súdoch Únie alebo členského štátu.
   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 1. októbra 2015

            Za Radu

            predseda

         É. SCHNEIDER

      (1)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.


title: 2009/658/ES: Rozhodnutie Európskeho parlamentu z  23. apríla 2009 o účtovnej závierke Prekladateľského strediska pre orgány Európskej únie za rozpočtový rok 2007

text:
               26.9.2009

               SK

               Úradný vestník Európskej únie

               L 255/148

      ROZHODNUTIE EURÓPSKEHO PARLAMENTU

   z 23. apríla 2009
   o účtovnej závierke Prekladateľského strediska pre orgány Európskej únie za rozpočtový rok 2007
   (2009/658/ES)
   EURÓPSKY PARLAMENT,

               —

               so zreteľom na konečnú účtovnú závierku Prekladateľského strediska pre orgány Európskej únie za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Prekladateľského strediska pre orgány Európskej únie za rozpočtový rok 2007 spolu s odpoveďami strediska (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0178/2009),

               1.

               berie na vedomie ročnú účtovnú závierku Prekladateľského strediska pre orgány Európskej únie v znení pripojenom k správe Dvora audítorov;

               2.

               schvaľuje účtovnú závierku Prekladateľského strediska pre orgány Európskej únie za rozpočtový rok 2007;

               3.

               poveruje svojho predsedu, aby postúpil toto rozhodnutie riaditeľovi Prekladateľského strediska pre orgány Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 42.

      (2)  Ú. v. EÚ C 311, 5.12.2008, s. 116.

      (3)  Ú. v. ES L 248, 16.9.2002, s. 1.

      (4)  Ú. v. ES L 314, 7.12.1994, s. 1.

      (5)  Ú. v. ES L 357, 31.12.2002, s. 72.


title: Rozhodnutie Rady z 25. marca 2002, uzavierajúce konzultácie s Libériou podľa článkov 96 a 97 Dohody o partnerstve medzi štátmi AKT – ES

text:
Dôležité právne oznámenie

|

32002D0274

Úradný vestník L 096 , 13/04/2002 S. 0023 - 0026

		Rozhodnutie Radyz 25. marca 2002,uzavierajúce konzultácie s Libériou podľa článkov 96 a 97 Dohody o partnerstve medzi štátmi AKT – ES(2002/274/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na druhý pododsek jej článku 300 ods. 2,so zreteľom na internú dohodu o opatreniach, ktoré sa majú prijať a postupoch, ktoré sa majú dodržiavať pri vykonávaní Dohody o partnerstve AKT-ES [1], ako bola uvedená do predbežného uplatňovania rozhodnutím predstaviteľov vlád členských štátov z 18. septembra 2000 a najmä na jej článok 3,so zreteľom na návrh Komisie,keďže:(1) vláda Libérie konala pri množstve príležitostí spôsobmi, ktoré mali za následok nesplnenie jej záväzkov vyplývajúcich zo základných prvkov článku 9 Dohody o partnerstve AKT-ES. Tiež konala porušujúc požiadavky týkajúce sa správneho riadenia, pretože boli identifikované vážne prípady korupcie;(2) 9. novembra 2001 sa konali konzultácie podľa článkov 96 a 97 Dohody o partnerstve AKT-ES s Libériou, na ktorých orgány Libérie vysvetlili svoje stanovisko a prijali konkrétne záväzky, najmä čo sa týka situácie ľudských práv, demokratických princípov, zákonnosti a dobrého riadenia;(3) nedávno boli prijaté niektoré určité pozitívne opatrenia na splnenie týchto záväzkov. Predsa však, stále je potrebné vykonať rozhodnejšie kroky na určenie všetkých záväzkov a pozdvihnutie situácie udržateľným spôsobom,ROZHODLA TAKTO:Článok 1Týmto sa uzavierajú konzultácie s Libériou podľa článkov 96 a 97 Dohody o partnerstve medzi AKT-ES.Článok 2Opatrenia ustanovené v priloženom návrhu listu sa týmto prijímajú ako primerané opatrenia v zmysle článku 96 odsek 2 písmeno c) a článku 97 odsek 3 Dohody o partnerstve medzi AKT-ES. Tieto opatrenia uplynú dva roky po dátume, kedy Rady prijme toto rozhodnutie.Článok 3Toto rozhodnutie nadobúda účinnosť dňom jeho prijatia.Článok 4Toto rozhodnutie sa uverejní v Úradnom vestníku Európskych spoločenstiev.V Bruseli 25. marca 2002Za RadupredsedaA. M. Birulés y Bertrán[1] Ú. v. ES L 317, 15.12.2000, s. 376.--------------------------------------------------PRÍLOHANÁVRH LISTU MINISTROVI ZAHRANIČNÝCH VECÍBrusel, …Jeho Excelencia pán Monie CAPTANminister zahraničných vecíLibériaVážený pán minister,Európska únia prikladá veľký význam ustanoveniam článku 9 Dohody o partnerstve medzi AKT a ES. Nevyhnutnými prvkami dohody o partnerstve sú rešpektovanie ľudských práv, demokratických inštitúcií a zákonnosti, a a základným prvkom je dobré riadenie, tieto prvky sú základom našich vzťahov.Preto Európska únia bola znepokojená správami o zneužitiach ľudských práv od konca občianskej vojny a očividnou beztrestnosťou bezpečnostných síl v ich vzťahoch s občanmi. Chýbajúca politická opozičná činnosť v krajine, najmä v období pred voľbami v roku 2003 a hlásené obmedzovania slobody prejavu predstavovali záležitosť hlbokého znepokojenia. Európska únia bola veľmi znepokojená chýbajúcou priehľadnosťou v systéme verejného účtovníctva a rizikami vážnej korupcie, najmä pri riadení prírodných zdrojov a využívaní monopolov. Ďalej, pomoc, ktorú Libéria ponúkla organizácii Front uni révolutionnaire (RUF) Sierra Leone, obvinenej z porušovania ľudských práv, viedla Európsku úniu k podpore sankcií, o ktorých rozhodla Bezpečnostná Rada Organizácie Spojených národov v marci 2001.Preto Rada Európskej únie rozhodla 23. júla 2001 o začatí konzultácií s vládou Libérie podľa článku 96 a 97 Dohody o partnerstve medzi štátmi AKT a ES s cieľom podrobného posúdenia situácie a jej nápravy.Otváracie stretnutie s cieľom konzultácií sa uskutočnilo v Bruseli 9. novembra 2001. Bolo poukázané na množstvo hlavných problémov: predložené bolo stanovisko vlády Libérie a prijaté nasledovné záväzky:- systematicky zavádzať právne vyšetrovania vždy, keď existujú vážne a dosvedčujúce správy, že členovia ozbrojených síl sú zaangažovaní do násilia voči občanom, vrátane vojenskej oblasti kraja Lofa,- rozširovať prebiehajúci školiaci program o ľudských právach s cieľom vyškolenia všetkých bezpečnostných zložiek,- revidovať príslušnú legislatívu s cieľom vytvorenia nezávislej komisie pre ľudské práva, v ktorej bude zastúpená občianska spoločnosť,- revidovať príslušnú legislatívu s cieľom zriadenia dôveryhodnej nezávislej komisie pre národné urovnanie, v ktorej bude zastúpená občianska spoločnosť,- naďalej podporovať návrat hlavných opozičných vodcov, najmä stiahnutím obvinení voči nim; zaručiť ich osobnú ochranu,- členovia mimovládnych organizácií a novinári nebudú napádaní kvôli svojim vyjadreniam proti vláde, ktorá sa k tomu verejne zaviaže,- zjednodušiť a urýchliť postupy na udeľovanie licencií pre rádiové vysielanie na krátkych vlnách; zrevidovať zákon s cieľom jeho zmeny a doplnenia a tiež na požiadanie, dať preskúmať prípady týkajúce sa Radio Veritas a Star Radio,- zrevidovať príslušnú legislatívu s cieľom zriadenia dôveryhodnej nezávislej volebnej komisie v úzkej konzultácii s hlavnými politickými partnermi,- obnoviť súdny revízny orgán tak, aby mohol poskytovať informácie a vykonávať nezávislé odporúčania vláde,- zlepšiť vyplácanie riadnych miezd a výdavkov v oblasti štátnej služby, najmä pokiaľ ide o fungovanie justície,- všetky príjmy verejno-prospešného podniku a l polovládnej organizácie, vrátane príjmov oblasti lesníctva, budú účtované priehľadným spôsobom,- zaviazať sa ďalej liberalizovať odvetvia palív a ryže s cieľom zaistenia hospodárskej súťaže a priehľadnosti,- splniť požiadavky Organizácie Spojených národov týkajúce sa zaangažovania Libérie do konfliktu v Sierra Leone, najmä čo sa týka prerušenia všetkých spojení s RUF.Dohodlo sa, že bude prebiehať intenzívny dialóg s libérijskými orgánmi k rôznym problémom predloženým na konzultačné stretnutie s cieľom uzavretia konzultácií. Tento proces je už ukončený. Bol zameraný na opatrenia, ktorých vykonanie navrhla samotná vláda s cieľom splnenia záväzkov.Libérijské orgány naznačili svoju ochotu napredovať v rôznych otázkach predložených Európskou úniou. Vítame najmä, že:- v poslednom období sa niekoľkí členovia bezpečnostných síl podrobili právnemu vyšetrovaniu pokiaľ ide o ich zaangažovanosť v prípadoch, ktoré predstavujú porušovania ľudských práv,- sa pripravuje plán školení o ľudských právach pre všetky bezpečnostné sily,- prebiehajú revízie existujúcich ľudských práv a komisií na národné urovnanie; pokiaľ ide o urovnanie, – bolo vyhlásené národné fórum na júl 2002, na ktoré budú pozvaní všetci opoziční vodcovia,- prezident Taylor verejne vyzval opozičných vodcov k návratu do Libérie, uvádzajúc, že sa im bude poskytnutá ochrana,- plánuje sa posilnenie a rozšírenie volebných komisií,- Radio Veritas má dostať späť svoju licenciu vysielania na krátkych vlnách a uvažuje sa o pokračovaní činnosti Star Radio; opozičným politikom sa poskytnú vysielacie zariadenia na krátkych vlnách počas celého volebného obdobia,- sa má obnoviť orgán pre súdnu kontrolu ("Výbor pre súdnu reformu"),- plánujú sa opatrenia na zlepšenie verejného riadenia daňového príjmu získaného z odvetvia lesníctva a námorného registra,- prebieha ďalšia liberalizácia odvetvia ryže, pretože sa zvyšuje dominantné postavenie hlavného dovozcu,- prijatý bol princíp vonkajších auditov polovládnych organizácií a finančných inštitúcií vlády,Všeobecnejšie povedané, vláda naznačila, že bude podporovať všetky základné práva všetkých občanov a obyvateľov Libérie.Avšak nasledovné otázky naďalej spôsobujú obavu aj napriek už prijatým záväzkom:- stále je potrebné zlepšovať situáciu týkajúcu sa ľudských práv,- s ohľadom na voľby v roku 2003, zatiaľ neexistuje dostatočná záruka, že sa bude rovnako zaobchádzať so všetkými kandidátmi,- nie je ustanovená priehľadnosť v spravovaní verejných účtov, najmä pokiaľ ide o zdroje získané v odvetviach palív, dreva a ryže.Okrem toho, Európska únia vyzýva libérijské orgány, aby naďalej pokračovali vo svojom úsilí splniť požiadavky Organizácie Spojených národov čo sa týka ich vzťahov s RUF v Sierra Leone.S ohľadom na vyššie uvedené, Európska Komisia a jej členské štáty sa rozhodli uzavrieť konzultácie, ktoré sa konali podľa článkov 96 a 97 Dohody o partnerstve medzi AKT-ES. Až do prijatia významných opatrení na splnenie záväzkov prijatých na podporu rešpektovania ľudských práv, demokracie, princípov zákonnosti a správneho riadenia, rozhodlo sa o vedení procesu politického dialógu a o priamych podporných opatreniach, ako aj o príprave na voľby. V súlade s vykonaným pokrokom a podmienečne, Európska únia by mohla postupne rozšíriť svoju spoluprácu.Európska únia vyzýva najmä vládu Libérie k prijatiu nasledovných opatrení v blízkej budúcnosti na základe plánu práce, ktorý sa má dohodnúť:- zabezpečiť nezávislosť účinného a efektívneho súdnictva,- vykonať externý nezávislý audit vládnych finančných inštitúcií a polovládnych orgánov,- efektívne zaručiť osobnú bezpečnosť a slobodu pohybu opozičných vodcov v Libérii,- zriadiť nezávislú a efektívnu komisiu pre ľudské práva,- realizovať školiace programy o ľudských právach pre všetky bezpečnostné sily,- zriadiť nezávislú a dôveryhodnú komisiu na urovnanie, zodpovednú za organizáciu a dohľad nad fórom pre urovnanie (júl 2002),- vykonať rozhodnutia prijaté na rozšírenie prístupu k vysielaniu na krátkych vlnách,- zriadiť nezávislú a dôveryhodnú volebnú komisiu,- odstrániť monopol na dovozy palív.Očakáva sa, že nasledovné kroky budú súčasťou všeobecného trendu smerom k zlepšovaniu ľudských práv, d demokracie, zákonnosti a správnemu riadeniu v Libérii, a budú zahŕňať:- zlepšovanie situácie ľudských práv a účinný boj proti beztrestnosti,- neustálu podporu a zaručenie slobody tlače,- organizovanie slobodných a zákonných volieb v roku 2003, v súlade s medzinárodnými normami, za účasti všetkých opozičných vodcov na rovnakom základe s kandidátom súčasnej vládnej strany,- zvýšenie priehľadnosti spôsobu vydávania verejných koncesií a licencií a čo sa týka príjmu, ktorý je na základe nich získaný.Očakáva sa tiež, že Libéria bude čoskoro v stave, ktorý možno považovať za splnenie požiadaviek Bezpečnostnej rady Organizácie Spojených národov pokiaľ ide o situáciu v Sierra Leone.Čo sa týka vykonania svojej pomoci, spoločenstvo sa rozhodlo prijať nasledovné opatrenia v zmysle článku 96 odsek 2 písmeno c) a článku 97 odsek 3:- zaistí sa pravidelné sledovanie prostredníctvom úzkeho politického dialógu zahŕňajúceho predsedníctvo Európskej únie a Európskej komisie a šesťmesačné politické revízie,- bude pokračovať vykonávanie súčasných projektov financovaných podľa článku 72 Dohody o partnerstve medzi AKT-ES, predstavujúce v súčasnosti 25 miliónov EURO a určené na splnenie potrieb ľudí, ktorí sú bez práce,- nie sú dotknuté príspevky pre regionálne projekty, činnosti humanitárnej povahy, medzinárodnú spoluprácu a preferencie týkajúce sa obchodu,- môže sa poskytovať podpora inštitúciám s cieľom umožnenia vykonania opatrení zameraných na splnenie záväzkov prijatých v rámci konzultácií,- pripravuje sa 8. národný indikatívny program; rozdelí sa do dvoch splátok; prvá zahŕňa vybudovanie inštitúcie a priamu podporu pre obyvateľstvo a druhá viac štruktúrovanú pomoc. Jeho podpísanie a vykonanie prvej splátky bude spojené so skutočným napredovaním vykonaným pri obnove demokratických štruktúr a zlepšovaní verejného finančného riadenia. Uskutočnenie druhej splátky je podmienené konaním slobodných a spravodlivých volieb v roku 2003, zlepšením politickej situácie a situáciou dobrého riadenia,- podpora pre prípravu volieb bude zabezpečená v súlade s bežnými podmienkami pre konanie slobodných a spravodlivých volieb,- oznámenie 9. prídelu EDF sa vykoná, akonáhle sa uskutočnia slobodné a spravodlivé voľby,- Komisia bude naďalej vykonávať funkciu národného oprávňujúceho úradníka v mene neskôr uvedeného až do vykonania druhej splátky 8. EDF NIP.Európska únia bude naďalej dôkladne sledovať situáciu v Libérii. Navrhujeme, aby náš intenzívny politický dialóg pokračoval na základe článku 8 Dohody o partnerstve medzi AKT-ES.S úctouZa Komisiu…Za Radu…--------------------------------------------------


title: 2010/805/EÚ: Rozhodnutie Európskeho parlamentu a Rady z  15. decembra 2010 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/004 PL/Wielkopolskie – automobilový sektor, Poľsko)

text:
               28.12.2010

               SK

               Úradný vestník Európskej únie

               L 342/17

         ROZHODNUTIE EURÓPSKEHO PARLAMENTU A RADY
   z 15. decembra 2010
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/004 PL/Wielkopolskie – automobilový sektor, Poľsko)
   (2010/805/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní na trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009, aby bola zahrnutá podpora pracovníkov prepustených v priamom dôsledku celosvetovej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF s ročným stropom vo výške 500 miliónov EUR.

               (4)

               Poľsko podalo 5. februára 2010 žiadosť o mobilizáciu EGF v dôsledku prepúšťania v dvoch podnikoch, ktorých činnosť patrí podľa klasifikácie NACE Rev. 2 do divízie 29 (výroba motorových vozidiel, prívesov a návesov) v regióne na úrovni NUTS II Wielkopolskie (PL41) a do 6. júla 2010 ju doplnilo o ďalšie informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 633 077 EUR.

               (5)

               EGF by sa mal preto mobilizovať s cieľom poskytnúť finančný príspevok v súvislosti so žiadosťou Poľska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii s cieľom poskytnúť sumu 633 077 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 15. decembra 2010

            Za Európsky parlament

            predseda

         J. BUZEK

            Za Radu

            predseda

         O. CHASTEL

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Rady 2005/387/SVV z 10. mája 2005 o výmene informácií, hodnotení rizika a kontrole nových psychoaktívnych látok

text:
               20.5.2005

               SK

               Úradný vestník Európskej únie

               L 127/32

      ROZHODNUTIE RADY 2005/387/SVV
   z 10. mája 2005
   o výmene informácií, hodnotení rizika a kontrole nových psychoaktívnych látok
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 29, 31 ods. 1 písm. e) a 34 ods. 2 písm. c),
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Osobitné nebezpečenstvo súvisiace s rozvojom psychoaktívnych látok si od členských štátov vyžaduje urýchlené konanie.

               (2)

               V prípade, že nové psychoaktívne látky nepatria vo všetkých členských štátoch do rozsahu pôsobnosti trestného práva, môžu nastať problémy v spolupráci medzi justičnými orgánmi a orgánmi činnými v trestnom konaní členských štátov z toho dôvodu, že príslušný trestný čin alebo trestné činy nie sú postihnuteľné podľa zákonov žiadajúceho a žiadaného štátu.

               (3)

               Akčný plán Európskej únie boja pri drogám na roky 2000–2004 stanovil, že Komisia pripravuje náležité hodnotenie jednotnej akcie zo 16. júna 1997, ktorá sa týka výmeny informácií, hodnotenia rizika a kontroly nových syntetických drog (2) (ďalej len „jednotná akcia“), pričom má vziať do úvahy vonkajšie vyhodnotenie systému včasného varovania, ktoré vypracovalo Európske stredisko pre monitorovanie drog a drogovej závislosti (ďalej len „EMCDDA“). Toto hodnotenie ukázalo, že jednotná akcia splnila očakávania. Výsledok tohto hodnotenia napriek tomu jasne naznačil, že jednotnú akciu je potrebné posilniť a preorientovať. Museli sa nanovo vymedziť najmä jej hlavný cieľ, prehľadnosť jej postupov a definícií, transparentnosť jej vykonávania a vhodnosť rozsahu jej pôsobnosti. Oznámenie Komisie Európskemu parlamentu a Rade o hodnotení Akčného plánu EÚ boja proti drogám na roky 2000–2004 v polčase jeho trvania naznačilo, že účely posilnenia boja proti syntetickým drogám sa zavedú zmeny v právnych predpisoch. Mechanizmus zavedený jednotnou akciou by sa preto mal upraviť.

               (4)

               Nové psychoaktívne látky môžu byť zdraviu škodlivé.

               (5)

               K novým psychoaktívnym látkam, na ktoré sa vzťahuje toto rozhodnutie, môžu patriť lieky, tak ako sú definované v smernici Európskeho parlamentu a Rady 2001/82/ES zo 6. novembra 2001, ktorým sa ustanovuje zákonník Spoločenstva o veterinárnych liekoch (3) a v smernici Európskeho parlamentu a Rady 2001/83/ES zo 6. novembra 2001, ktorým sa ustanovuje zákonník Spoločenstva o humánnych liekoch (4).

               (6)

               Výmena informácií v rámci systému včasného varovania zavedeného v rámci jednotnej akcie sa ukázala byť pre členské štáty cenným prínosom.

               (7)

               Nič v tomto rozhodnutí by nemalo brániť členským štátom vo výmene informácií v rámci Európskej siete o drogách a drogovej závislosti (ďalej len „Reitox“) o nových trendoch v používaní existujúcich psychoaktívnych látok, ktoré môžu predstavovať potenciálne ohrozenie verejného zdravia, ako aj informácií o možných opatreniach vzťahujúcich sa na verejné zdravie v súlade s mandátom a postupmi EMCDDA.

               (8)

               Nemožno dovoliť, aby v dôsledku tohto rozhodnutia došlo k zhrošeniu kvality zdravotnej starostlivosti o ľudí alebo veterinárnej zdravotnej starostlivosti. Látky so stanovenou a uznanou liečebnou hodnotou sú preto vyňaté z kontrolných opatrení založených na tomto rozhodnutí. Mali by sa prijať vhodné regulačné opatrenia a opatrenia týkajúce sa verejného zdravia pre látky so stanovenou a uznanou liečebnou hodnotou, ktoré sa zneužívajú.

               (9)

               Popri ustanoveniach v rámci systémov dohľadu nad liekmi vymedzených v smernici 2001/82/ES a v smernici 2001/83/ES je potrebné posilniť výmenu informácií o zneužívaných alebo nesprávne používaných psychoaktívnych látkach a zabezpečiť vhodnú spoluprácu s Európskou agentúrou pre lieky (ďalej len „EMEA“). Rezolúcia 46/7 Komisie Organizácie Spojených národov pre omamné látky (ďalej len „CND“) „Opatrenia na podporu výmeny informácií o nových spôsoboch používania drog a o užívaných psychoaktívnych látkach“ predstavuje užitočný rámec pre činnosť členských štátov.

               (10)

               Stanovenie časových termínov v každej fáze postupu zriadeného týmto rozhodnutím by malo zaručiť, že tento nástroj zvýrazní jeho schopnosť zabezpečiť mechanizmus rýchlej reakcie.

               (11)

               Vedecký výbor EMCDDA, ktorý zohráva pri hodnotení rizík súvisiacich s novou psychoaktívnou látkou ústrednú rolu, sa na účely tohto rozhodnutia rozšíri o odborníkov z Komisie, Europolu a EMEA a o odborníkov z vedeckých odvetví, ktoré nie sú vo Vedeckom výbore EMCDDA zastúpené alebo sú v ňom zastúpené nedostatočne.

               (12)

               Tento rozšírený vedecký výbor, ktorý hodnotí riziká súvisiace s novými psychoaktívnymi látkami, by mal zostať neveľkým technickým orgánom zloženým z odborníkov, ktorý bude schopný efektívne zhodnotiť všetky riziká súvisiace s novou psychoaktívnou látkou. Preto by veľkosť rozšíreného vedeckého výboru mala zostať zvládnuteľná.

               (13)

               Keďže ciele navrhovanej činnosti, a to dosiahnuť výmenu informácií, hodnotenie rizika vedeckým výborom a postup kontroly nahlásených látok na úrovni EÚ nie je možné uspokojivo dosiahnuť na úrovni členských štátov, ale z dôvodu dôsledkov plánovanej činnosti im možno lepšie dosiahnuť na úrovni Európskej únie, môže Únia prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje toto rozhodnutie rámec nevyhnutný na dosiahnutie týchto cieľov.

               (14)

               V súlade s článkom 34 ods. 2 písm. c) zmluvy možno opatrenia založené na tomto rozhodnutí prijímať kvalifikovanou väčšinou, pretože ide o opatrenia nevyhnutné na vykonanie tohto rozhodnutia.

               (15)

               Toto rozhodnutie rešpektuje základné práva a dodržiava zásady uznané článkom 6 zmluvy a zohľadnené Chartou základných práv Európskej únie,

         PRIJALA TOTO ROZHODNUTIE:
   Článok 1
   Predmet
   Týmto rozhodnutím sa vytvára mechanizmus rýchlej výmeny informácií o nových psychoaktívnych látkach. Berie na vedomie informácie o podozrení na nežiaduce účinky, ktoré sa majú oznamovať v rámci systému dohľadu nad liekmi ustanoveného hlavou IX smernice 2001/83/ES.
   Toto rozhodnutie taktiež ustanovuje hodnotenie rizík súvisiacich s týmito novými psychoaktívnymi látkami s cieľom umožniť, aby sa opatrenia uplatniteľné v členských štátoch pre kontrolu omamných a psychotropných látoksa vzťahovali aj na nové psychoaktívne látky.
   Článok 2
   Rozsah pôsobnosti
   Toto rozhodnutie sa vzťahuje na látky, ktoré sa v súčasnosti nenachádzajú v žiadnej z príloh:

               a)

               Jednotného dohovoru Organizácie Spojených národov z roku 1961 o omamných látkach, a ktoré by mohli predstavovať ohrozenie verejného zdravia porovnateľné s látkami uvedenými v prílohe I alebo II, alebo IV tohto dohovoru, a

               b)

               Dohovoru Organizácie Spojených národov z roku 1971 o psychotropných látkach, a ktoré by mohli predstavovať ohrozenie verejného zdravia porovnateľné s látkami uvedenými v prílohe I alebo II, alebo III, alebo IV tohto dohovoru.

         Toto rozhodnutie sa vzťahuje na konečné produkty, ktoré nie sú prekurzory, pre ktoré ustanovuje režim Spoločenstva nariadenie Rady (EHS) č. 3677/1990 z 13. decembra 1990, ktorým sa stanovujú opatrenia, ktoré treba prijať, aby sa zabránilo zneužívaniu určitých látok na nedovolenú výrobu omamných látok a psychotropných látok (5), a nariadenie Európskeho parlamentu a Rady (ES) č. 273/2004 z 11. februára 2004 o prekurzoroch drog (6).
   Článok 3
   Vymedzenie pojmov
   Na účely tohto rozhodnutia platia tieto definície:

               a)

               „nová psychoaktívna látka“ znamená novú omamnú látku alebo novú psychotropnú látku v čistej forme alebo v prípravku;

               b)

               „nová omamná látka“ znamená látku v čistej forme alebo v prípravku, ktorá nie je uvedená v žiadnej z príloh Jednotného dohovoru Organizácie Spojených národov z roku 1961 o omamných látkach a ktorá môže predstavovať ohrozenie verejného zdravia porovnateľné s látkami uvedenými v prílohe I, II alebo IV;

               c)

               „nová psychotropná látka“ znamená látku v čistej forme alebo v prípravku, ktorá nie je uvedená v žiadnej z príloh Dohovoru Organizácie Spojených národov z roku 1971 o psychotropných látkach a ktorá môže predstavovať ohrozenie verejného zdravia porovnateľné s látkami uvedenými v prílohe I, II, III alebo IV;

               d)

               „povolenie na uvedenie na trh“ znamená povolenie na uvedenie lieku na trh, ktoré udeľuje príslušný orgán členského štátu v súlade s požiadavkami hlavy III smernice 2001/83/ES (v prípade humánnych liekov) alebo hlavy III smernice 2001/82/ES (v prípade veterinárnych liekov), alebo povolenie na uvedenie na trh, ktoré udeľuje Európska Komisia v zmysle článku 3 nariadenia Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (7);

               e)

               „systém Organizácie Spojených národov“ znamená Svetová zdravotnícka organizácia (WHO), Komisia pre omamné látky (CND) a/alebo Hospodársky a sociálny výbor, ktoré konajú v súlade so svojimi povinnosťami opísanými v článku 3 Jednotného dohovoru Organizácie Spojených národov z roku 1961 o omamných látkach alebo článku 2 Dohovoru Organizácie Spojených národov z roku 1971 o psychotropných látkach;

               f)

               „prípravok“ znamená zmes obsahujúcu novú psychoaktívnu látku;

               g)

               „oznamovací formulár“ znamená štruktúrovaný formulár na oznámenie novej psychoaktívnej látky a/alebo prípravku obsahujúceho novú psychoaktívnu látku, na ktorom sa dohodli EMCDDA, Europol a ich príslušné siete v členských štátoch – Reitox a národné ústredne Europolu.

         Článok 4
   Výmena informácií
   1.   Jednotlivé členské štáty zabezpečia, aby ich národné ústredne Europol a ich zástupcovia v sieti Reitox poskytovali Europolu a EMCDDA informácie o výrobe nových psychoaktívnych látok a prípravkov obsahujúcich nové psychoaktívne látky, obchodovaní s nimi a ich používaní vrátane doplňujúcich informácií o možnom liečebnom využití a zohľadnia pritom príslušné mandáty týchto dvoch orgánov.
   Europol a EMCDDA zhromažďujú informácie získané od členských štátov prostredníctvom oznamovacieho formulára a okamžite si ich poskytujú navzájom, ako aj národným ústredniam Europolu a zástupcom siete Reitox v členských štátoch, Komisii a EMEA.
   2.   V prípade, že Europol a EMCDDA zastávajú názor, že informácie, ktoré poskytol členský štát o novej psychoaktívnej látke, nie je vzhľadom na ich nízku závažnosť potrebné oznamovať podľa postupu opísaného v odseku 1, bezodkladne o tom informujú oznamujúci členský štát. Europol a EMCDDA odôvodnia svoje rozhodnutie Rade do šiestich týždňov.
   Článok 5
   Spoločná správa
   1.   V prípade, že Europol a EMCDDA, alebo Rada, ktorá sa uznáša väčšinou svojich členov, zastávajú názor, že informácie, ktoré poskytol členský štát o novej psychoaktívnej látke, si vzhľadom na ich vysokú závažnosť vyžadujú zhromažďovanie ďalších informácií, tieto informácie sa zhromaždia a Europol a EMCDDA ich predložia vo forme spoločnej správy (ďalej len „spoločná správa“). Spoločnú správu predkladajú Rade, EMEA a Komisii.
   2.   Spoločná správa obsahuje:

               a)

               chemický a fyzikálny popis vrátane názvu, pod ktorým je príslušná nová psychoaktívna látka známa, prípadne vedecký názov (medzinárodné označenie látky), ak je k dispozícii;

               b)

               informácie o frekvencii, okolnostiach, a/alebo množstve výskytu novej psychoaktívnej látky a informácie o spôsobe a metódach jej výroby;

               c)

               informácie o zapojení organizovaného zločinu do výroby novej psychoaktívnej látky alebo do obchodovania s ňou;

               d)

               prvý údaj o rizikách súvisiacich s novou psychoaktívnou látkou vrátane zdravotných a spoločenských rizík a charakteristiky užívateľov;

               e)

               informáciu o tom, či momentálne prebieha alebo už prebehlo hodnotenie novej látky systémom OSN alebo nie;

               f)

               dátum nahlásenia novej psychoaktívnej látky EMCDDA alebo Europolu prostredníctvom oznamovacieho formulára;

               g)

               informáciu o tom, či nová psychoaktívna látka už podlieha kontrolným opatreniam na vnútroštátnej úrovni v niektorom členskom štáte;

               h)

               pokiaľ je to možné, poskytnú sa informácie o:

                           i)

                           chemických prekurzoroch, o ktorých sa vie, že boli použité na výrobu príslušnej látky;

                           ii)

                           spôsobe a rozsahu zisteného alebo predpokladaného využívania novej látky;

                           iii)

                           akomkoľvek inom využití novej psychoaktívnej látky a rozsahu tohto využitia, rizík súvisiacich s týmto využitím novej psychoaktívnej látky vrátane zdravotných a spoločenských rizík.

         3.   EMEA predloží Europolu a EMCDDA informácie o tom, či na úrovni Európskej únie alebo v ktoromkoľvek členskom štáte:

               a)

               nová psychoaktívna látka získala povolenie na uvedenie na trh;

               b)

               nová psychoaktívna látka je predmetom žiadosti o povolenie na uvedenie na trh;

               c)

               bolo povolenie na uvedenie na trh udelené pre novú psychoaktívnu látku pozastavené.

         Ak sa tieto informácie vzťahujú na povolenia na uvedenie na trh udelené členskými štátmi, tieto členské štáty poskytnú tieto informácie EMEA, ak o to požiada EMEA.
   4.   Členské štáty poskytnú podrobné údaje uvedené v odseku 2 do šiestich týždňov odo dňa nahlásenia prostredníctvom oznamovacieho formulára v súlade s ustanoveniami článku 4 ods. 1.
   5.   Spoločnú správu odovzdá Europol alebo EMCDDA najneskôr do štyroch týždňov odo dňa obdržania informácií od členských štátov a od EMEA. Túto správa predloží Europol alebo prípadne EMCDDA v súlade s článkom 5 ods. 1 a 2.
   Článok 6
   Hodnotenie rizika
   1.   Rada môže po zohľadnení rád Europolu a EMCDDA a uznesení sa väčšinou svojich členov požiadať, aby sa v súlade s postupom ustanoveným v odsekoch 2 až 4 zhodnotili riziká vrátane zdravotných a spoločenských rizík, ktoré sú spôsobené používaním novej psychoaktívnej látky, jej výrobou a obchodovaním s ňou, zapojenie organizovaného zločinu a možné dôsledky kontrolných opatrení, a to za podmienky, že aspoň štvrtina jej členov alebo Komisia Radu písomne informovala o tom, s že vykonaním takéhoto hodnotenia súhlasia. Členské štáty alebo Komisia Radu informuje o tom čo najskôr, najneskôr však do štyroch týždňov od obdržania spoločnej správy. Generálny sekretariát Rady túto informáciu bezodkladne nahlási EMCDDA.
   2.   Na účely vykonania hodnotenia zvolá EMCDDA mimoriadne zasadnutie pod záštitou svojho vedeckého výboru. Na účely tohto zasadnutia možno navyše vedecký výbor rozšíriť o ďalších päť odborníkov maximálne, ktorých po porade s predsedom vedeckého výboru menuje riaditeľ EMCDDA spomedzi skupiny odborníkov navrhnutej členskými štátmi a schválenej na každé tri roky správnou radou EMCDDA. Pôjde o odborníkov z vedeckých oblastí, ktoré nie sú zastúpené alebo nie sú dostatočne zastúpené vo vedeckom výbore, ktorých účasť je však nevyhnutná na vyvážené a primerané zhodnotenie možných rizík vrátane zdravotných a spoločenských rizík. Okrem toho sa Komisia, Europol a EMEA vyzvú, aby vyslali najviac dvoch odborníkov.
   3.   Hodnotenie rizika sa vykoná na základe informácií, ktoré vedecký výbor obdrží od členských štátov, EMCDDA, Europolu, EMEA, pričom sa zohľadnia všetky faktory, ktoré podľa Jednotného dohovoru Organizácie spojených národov z roku 1961 o omamných látkach alebo Dohovoru Organizácie spojených národov z roku 1971 o psychotropných látkach oprávňujú zaradenie látky pod medzinárodnú kontrolu.
   4.   Po ukončení hodnotenia rizika vypracuje vedecký výbor správu (ďalej len „správa o hodnotení rizika“). Správa o hodnotení rizika pozostáva z analýzy dostupných vedeckých informácií a informácií od orgánov činných v trestnom konaní a odráža všetky názory členov výboru. Správu o hodnotení rizika predloží Komisii a Rade v mene výboru jeho predseda do dvanástich týždňov odo dňa, v ktorom Generálny sekretariát Rady vykoná nahlásenie EMCDDA uvedené v odseku 1.
   Správa o hodnotení rizika obsahuje:

               a)

               fyzikálny a chemický popis novej psychoaktívnej látky a mechanizmy jej pôsobenia vrátane jej liečebnej hodnoty;

               b)

               zdravotné riziká súvisiace s novou psychoaktívnou látkou;

               c)

               spoločenské riziká súvisiace s novou psychoaktívnou látkou;

               d)

               informácie o miere zapojenia organizovaného zločinu a informácie o zhabaní a/alebo odhalení zo strany orgánov a o výrobe novej psychoaktívnej látky;

               e)

               informácie o akomkoľvek hodnotení novej psychoaktívnej látky v systéme Organizácie Spojených národov;

               f)

               ak je to vhodné, opis kontrolných opatrení, ktoré sa vzťahujú na novú psychoaktívnu látku v členských štátoch;

               g)

               možnosti kontroly a možné následky kontrolných opatrení a

               h)

               chemické prekurzory používané na výrobu látky.

         Článok 7
   Okolnosti, za ktorých sa hodnotenie rizika nevykonáva
   1.   Hodnotenie rizika sa nevykonáva v prípadoch absencie spoločnej správy Europolu a EMCDDA. Hodnotenie rizika sa nevykonáva ani vtedy, keď sa dotknutá psychoaktívna látka nachádza v pokročilom štádiu hodnotenia v rámci systému Organizácie Spojených národov, a to po tom, ako odborný výbor pre drogovú závislosť WHO uverejnil svoje hodnotiace preskúmanie spoločne s písomným odporúčaním s výnimkou prípadov, ak sa objaví nová významná informácia, ktorá je podstatná pre rámec tohto rozhodnutia.
   2.   V prípade, že sa nová psychoaktívna látka hodnotila v rámci systému Organizácie Spojených národov, ale bolo rozhodnuté nezaradiť túto novú psychoaktívnu látku do príloh Jednotného dohovoru z roku 1961 o omamných látkach alebo Dohovoru z roku 1971 o psychotropných látkach, hodnotenie rizika sa vykoná, len ak sa objaví nová významná informácia, ktoré je podstatná pre rámec tohto rozhodnutia.
   3.   Hodnotenie rizika sa nevykonáva pri novej psychoaktívnej látke, ak:

               a)

               nová psychoaktívna látka sa používa na výrobu lieku, ktorému bolo udelené povolenie na uvedenie na trh, alebo

               b)

               nová psychoaktívna látka sa používa na výrobu lieku, na ktorý sa podala žiadosť o povolenie na uvedenie na trh, alebo

               c)

               nová psychoaktívna látka sa používa na výrobu lieku, pri ktorom platnosť povolenia na uvedenie na trh príslušný orgán pozastavil.
               V prípade, že nová psychoaktívna látka patrí do jednej z kategórií uvedených v prvom pododseku, Komisia na základe údajov, ktoré zhromaždili EMCDDA a Europol, zhodnotí spoločne s EMEA, v úzkej spolupráci s EMCDDA a v súlade s mandátom a postupmi EMEA potrebu ďalších krokov.
               Komisia podá Rade správu o výsledku.

         Článok 8
   Postup vytvárania kontroly nad určitými novými psychoaktívnymi látkami
   1.   Komisia do šiestich týždňov odo dňa obdržania správy o hodnotení rizika predloží Rade podnet na vystavenie novej psychoaktívnej látky kontrolným opatreniam. Ak Komisia nepovažuje za nevyhnutné predkladať podnet na vystavenie novej psychoaktívnej látky kontrolným opatreniam, do šiestich týždňov odo dňa obdržania správy o hodnotení rizika Komisia predloží Rade správu, v ktorej objasní svoje stanoviská.
   2.   Ak by Komisia považovala za nevyhnutné predložiť podnet na vystavenie novej psychoaktívnej látky kontrolným opatreniam, takýto podnet môže Rade predložiť jeden alebo viac členských štátov, ak je to možné, najneskôr do šiestich týždňov odo dňa, kedy Komisia predložila Rade svoju správu.
   3.   Rada kvalifikovanou väčšinou a konajúc na základe podnetu predloženého podľa odseku 1 alebo 2 rozhodne na základe článku 34 ods. 2 písm. c) zmluvy, či má byť nová psychoaktívna látka vystavená kontrolným opatreniam.
   Článok 9
   Kontrolné opatrenia prijaté členskými štátmi
   1.   Ak sa Rada rozhodne vystaviť novú psychoaktívnu látku kontrolným opatreniam, členské štáty sa usilujú čo najskôr, no najneskôr jeden rok odo dňa tohto rozhodnutia prijať v súlade so svojimi vnútroštátnymi právnymi predpismi opatrenia potrebné na vystavenie:

               a)

               novej psychotropnej látky kontrolným opatreniam a trestným postihom podľa ustanovení svojich právnych predpisov na základe svojich záväzkov v zmysle Dohovoru Organizácie Spojených národov z roku 1971 o psychotropných látkach;

               b)

               novej omamnej látky kontrolným opatreniam a trestným postihom podľa ustanovení svojich právnych predpisov a v súlade so svojimi záväzkami v zmysle Jednotného dohovoru Organizácie Spojených národov z roku 1961 o omamných látkach.

         2.   Členské štáty oznámia prijaté opatrenia čo najskôr po prijatí príslušného rozhodnutia Rade a Komisii. Potom sa táto informácia oznámi EMCDDA, Europolu, EMEA a Európsky parlamentu.
   3.   Nič v tomto rozhodnutí nebráni členskému štátu ponechať alebo zaviesť na svojom území také vnútroštátne kontrolné opatrenie, ktoré považuje za vhodné po tom, ako členský štát zistil novú psychoaktívnu látku.
   Článok 10
   Výročná správa
   EMCDDA a Europol preložia každoročne Európskemu parlamentu, Rade a Komisii správu o vykonávaní tohto rozhodnutia. Táto správa zohľadní všetky aspekty potrebné na zhodnotenie účinnosti a výsledkov systému vytvoreného týmto rozhodnutím. Správa obsahuje najmä skúsenosti súvisiace s koordináciou medzi systémom ustanoveným týmto rozhodnutím a systémom dohľadu nad liekmi.
   Článok 11
   Systém dohľadu nad liekmi
   Členské štáty a EMEA zabezpečia dostatočnú výmenu informácií medzi mechanizmom ustanoveným týmto rozhodnutím a systémami dohľadu nad liekmi vymedzenými a ustanovenými podľa hlavy VII smernice 2001/82/ES a hlavy IX smernice 2001/83/ES.
   Článok 12
   Zrušenie
   Jednotná akcia boja proti novým syntetickým drogám zo 16. júna 1997 sa týmto zrušuje. Rozhodnutia prijaté Radou na základe článku 5 tejto jednotnej akcie sú naďalej platné.
   Článok 13
   Uverejnenie a nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 10. mája 2005

            Za Radu

            predseda

         J. KRECKÉ

      (1)  Stanovisko z 13. januára 2004 (zatiaľ neuverejnené v úradnom vestníku).

      (2)  Ú. v. ES L 167, 25.6.1997, s. 1.

      (3)  Ú. v. ES L 311, 28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).

      (4)  Ú. v. ES L 311, 28.11.2001, s. 67. Smernica naposledy zmenená a doplnená smernicou 2004/27/ES (Ú. v. EÚ L 136, 30.4.2004, s. 34).

      (5)  Ú. v. ES L 357, 20.12.1990, s. 1. Nariadenie naposledy zmenené a doplnené nariadením Komisie (ES) č. 1232/2002 (Ú. v. ES L 180, 10.7.2002, s. 5).

      (6)  Ú. v. EÚ L 47, 18.2.2004, s. 1.

      (7)  Ú. v. EÚ L 136, 30.4.2004, s. 1.


title: 2004/489/ES, Euratom:Rozhodnutie zástupcov vlád členských štátov európskej únie z 1. mája 2004, ktorým sa vymenúva desať sudcov Súdneho dvora Európskych spoločenstiev

text:
               1.5.2004

               SK

               Úradný vestník Európskej únie

               L 169/22

      ROZHODNUTIE ZÁSTUPCOV VLÁD ČLENSKÝCH ŠTÁTOV EURÓPSKEJ ÚNIE

   z 1. mája 2004,
   ktorým sa vymenúva desať sudcov Súdneho dvora Európskych spoločenstiev
   (2004/489/ES, Euratom)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 223,
   so zreteľom na Zmluvu o založení Európskeho spoločenstva pre atómovú energiu, najmä na jej článok 139,
   so zreteľom na Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (ďalej len „akt o pristúpení z roku 2003“), najmä na jeho článok 46 ods. 1 a ods. 2 písm. a),
   keďže:

               (1)

               Článok 46 ods. 1 a ods. 2 písm. a) uvedeného aktu o pristúpení obsahuje ustanovenia týkajúce sa vymenovania desiatich sudcov Súdneho dvora. Funkčné obdobie piatich z týchto sudcov uplynie 6. októbra 2006. Títo sudcovia sú vybraní žrebom. Funkčné obdobie ostatných sudcov uplynie 6. októbra 2009.

               (2)

               Z tohto dôvodu by malo byť vymenovaných v súlade s vyššie uvedeným článkom a po žrebovaní, ktoré tento článok stanovuje, ďalších desať sudcov Súdneho dvora Európskych spoločenstiev,

         ROZHODLI TAKTO:
   Článok 1
   Za sudcov Súdneho dvora sú na obdobie od 1. mája 2004 do 6. októbra 2006 vymenovaní:

               Jiří MALENOVSKÝ,

               George ARESTIS,

               Egils LEVITS,

               Pranas KŪRIS,

               Anthony BORG-BARTHET.

         Článok 2
   Za sudcov Súdneho dvora sú na obdobie od 1. mája 2004 do 6. októbra 2009 vymenovaní:

               Uno LÕHMUS,

               Endre JUHÁSZ,

               Jerzy MAKARCZYK,

               Marko ILEŠIČ,

               Ján KLUČKA.

         Článok 3
   Toto rozhodnutie nadobúda účinnosť 1. mája 2004.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 1. mája 2004

         A. ANDERSON

            Predseda


title: Rozhodnutie predsedu Súdneho dvora, ktorým konštatuje, že Súd pre verejnú službu Európskej únie je riadne vytvorený

text:
               12.12.2005

               SK

               Úradný vestník Európskej únie

               L 325/1

      ROZHODNUTIE PREDSEDU SÚDNEHO DVORA, KTORÝM KONŠTATUJE, ŽE SÚD PRE VEREJNÚ SLUŽBU EURÓPSKEJ ÚNIE JE RIADNE VYTVORENÝ

   PREDSEDA SÚDNEHO DVORA,
   so zreteľom na článok 225 A Zmluvy o založení Európskeho spoločenstva,
   so zreteľom na článok 140 B Zmluvy o založení Európskeho spoločenstva pre atómovú energiu,
   so zreteľom na rozhodnutie Rady 2004/752/ES, Euratom z 2. novembra 2004, ktorým sa zriaďuje Súd pre verejnú službu Európskej únie (1), a najmä na jeho článok 4,
   keďže:

               (1)

               Sudcovia Súdu pre verejnú službu, vymenovaní na základe rozhodnutia Rady 2005/577/ES, Euratom z 22. júla 2005, ktorým sa vymenúvajú sudcovia Súdu pre verejnú službu Európskej únie (2), zložili sľub pred Súdnym dvorom.

               (2)

               V súlade s článkom 3 rozhodnutia 2005/577/ES, Euratom sa pri voľbe prvého predsedu Súdu pre verejnú službu postupuje podľa konania upraveného článkom 4 ods. 1 prílohy I k Protokolu o štatúte Súdneho dvora.

               (3)

               Podľa tohto konania sudcovia Súdu pre verejnú službu zvolili predsedu tohto súdu.

               (4)

               Súd pre verejnú službu vymenoval svojho tajomníka, ktorý zložil určený sľub.

               (5)

               V dôsledku vyššie uvedených skutočností Súd pre verejnú službu môže vykonávať súdne úlohy, ktoré sú mu zverené,

         KONŠTATUJE:
   Súd pre verejnú službu je riadne vytvorený.
   Článok 1 prílohy I k Protokolu o štatúte Súdneho dvora nadobudne účinnosť dňom uverejnenia tohto rozhodnutia v Úradnom vestníku Európskej únie.

      V Luxemburgu 2. decembra 2005

            Predseda Súdneho dvora

      (1)  Ú. v. EÚ L 333, 9.11.2004, s. 7.

      (2)  Ú. v. EÚ L 197, 28.7.2005, s. 28.